SOS Rasisme begjært konkurs

SOS Rasisme er konkurs etter at organisasjonen ble dømt til å betale tilbake nesten 10 millioner kroner.

KONKURS: Organisasjonen SOS Rasisme er begjært konkurs. Vis mer byoutline Morten Holm

Publisert: Publisert: 4. mai 2013 09:27

Organisasjonen SOS Rasisme er begjært konkurs, melder NRK.

Organisasjonen ble dømt til å betale tilbake 9,7 millioner kroner i uberettiget pengestøtte til Landsrådet for Norges Barne- og ungdomsorganisasjoner (LNU).

I fjor høst avviste Gulating lagmannsrett å behandle SOS Rasismes anke av dommen.

Advokat Jens Otto Haugland er oppnevnt som bobestyrer etter konkursåpningen, melder NRK.



- Ta ut i kontanter



I 2011 fikk den etter hvert så omstridte organisasjonen flere krav om å betale tilbake støtte.

Landsrådet for Norges Barne- og ungdomsorganisasjoner (LNU) fikk Namsmannen i Haugesund til å ta pant i tre av organisasjonens kontoer slik at de ble sperret og ikke kunne benyttes.

LES OGSÅ: SOS Rasisme tok pant i beslaglagte eiendommer



Da skal ledelsen i SOS Rasisme ha sendt ut en e-post der ledere og ansatte ble bedt om å tømme organisasjonens bankkontoer for penger.

I en e-post, sendt fra daglig leder Kjell Gunnar Larsens adresse, het det blant annet:

«Alle bankkonti må tømmes så raskt som mulig, det bør tas ut i kontanter, alt som står på kontoen. Et annet alternativ er å føre dette videre til andre bankkonti».

E-posten ble sendt ut kort tid etter at Barne- og likestillingsdepartementet krevde tilbake 6,8 millioner kroner på grunn av medlemsjuks.

LES OGSÅ:

